nahid-hub/BLUGE-bengali-wikipedia-section-title-prediction huggingface dataset:
পাথরঘাটা উপজেলা মুক্তিযুদ্ধকালীন সময়ে ৯ নম্বর সেক্টরের বুকাবুনিয়া সাব সেক্টরের আওতায় ছিলো। বরগুনা মহাকুমায় থানাভিত্তিক যুদ্ধ পরিচালনা করার জন্য কয়েকটি দল গঠন করা হয়েছিল। উপ কমান্ডার মেহেদী আলী ইমাম এ দল গঠন করেন। এর মধ্যে বরগুনায় জুলফিকার আহম্মেদ জলফু এবং আঃ ছত্তারকে দায়িত্ব দেয়া হয়েছিল। বেতাগীতে দায়িত্ব দেয়া হয় নায়েক সুবেদার আঃ মোতালেব, হুমায়ুন কবির হিরুকে। বামনায় মোবারক মল্লিক, আঃ মজিদ মিয়া এবং পাথরঘাটায় আলতাফ ও আঃ খালেক, আমতলীর দায়িত্বে ছিলেন সুবেদার হাতেম ও আনসার কমান্ডার আলতাফ হোসেন। সুবেদার হাতেমের ক্যাম্প ছিল আগাঠাকুর পাড়ায়। হঠাৎ কলাপাড়া থেকে আসা পাক সেনারা নীলগঞ্জ নদী হতে আগাঠাকুর পাড়ার ক্যাম্পে আক্রমন চালালে সুবেদার হাতেমের নেতৃত্বে সেখানে ভয়াবহ সম্মুখ যুদ্ধ হয়। অপর দিকে বেতাগী থানার বদনীখালীতে সুবেদার আঃ মোতালেবের নেতৃত্বে পাক সেনাদের সাথে সম্মুখ যুদ্ধ হয়।

১৯৭১ সালের ১লা ডিসেম্বর রাতের প্রথম প্রহরেই পাথরঘাটা আক্রমন করে উপজেলাটিকে হানাদার মুক্ত করার পরিকল্পনা করা হয়েছিল। পরে মুক্তিযোদ্ধারা তিনটি ট্রুপে ভাগ হয়ে ভোররাতে আক্রমন করে। প্রথমে পার্শ্ববর্তী বিষখালী নদীর অপরতীর থেকে আক্রমন শুরু হয়। পরে শহরের তিন দিক থেকে এক যোগে ফায়ারিং শুরু হলে রাজাকার সহ পাকিস্তান হানাদারবাহিনীর দোসররা পলিয়ে যায়। বীর মুক্তিযোদ্ধা কামাল উদ্দিনের বক্তব্য অনুযায়ী ২ ডিসেম্বর পাথরঘাটা হানাদানার মুক্ত হয়। পরবর্তীতে বিষখালী নদী পার হয়ে পালিয়ে যাওয়ার সময় কিছু রাজাকার, আলবদর, শান্তি কমিটির সদস্য ও তাদের দোসরদের আটক করে পাথরঘাটা থানার উন্মুক্ত মাঠে গণ আদালতে তাদের হাজির করা হয়। গণ আদালতে যুদ্ধকালিন সময়ে বাংলাদেশের বিরুদ্ধে যারা যুদ্ধাপরাধ করেছে তাদের গুলি দিয়ে হত্যা করা হয়। এদের মধ্যে হাতেম রশেদী, সেকান্দার ডাক্তার, হাসেম হাজী অন্যতম।
সঠিক অনুচ্ছেদ শিরোনাম কোনটি?
titleA. স্বাস্থ্য
titleB. ভূ-প্রকৃতি
titleC. নদ-নদী
titleD. মুক্তিযুদ্ধের ইতিহাস
উত্তর: titleD
তেলেগুভাষী দুটো অঞ্চল রায়ালসীমা এবং উপকূলীয় অন্ধ্র অঞ্চল নিয়ে অন্ধ্র রসনা গড়ে উঠেছে। এটা তেলেগু রসনার একটা উপশ্রেণী। অন্ধ্র রসনা অধিক পরিমাণে মশলা ব্যবহারের জন্য প্রসিদ্ধ এবং অন্যান্য দক্ষিণ ভারতীয় রন্ধনশৈলীর মত এতেও প্রচুর তেঁতুলের ব্যবহার হয়। ভাত এখানকার প্রধান খাদ্য যা বিভিন্ন প্রকার ডাল এবং সব্জি তরকারি দিয়ে খাওয়া হয়। অন্ধ্র রসনায় প্রায়শই ডালের সংগে বিভিন্ন সবুজ শাক এবং সবজি যেমন বেগুন যোগ করা হয়। আচার অন্ধ্র রসনার অনুষঙ্গ। আমের বিভিন্ন আচার যেমন আভাকায়া ও মাগায়া, আমলকির আচার উসিরিকিয়া, লেবুর আচার নিম্মাকায়া এবং টমেটোর আচার বেশ জনপ্রিয়। সকালের খাবারে থাকে দোসা, পেসারাত্তু, ভাদা ও ইডলি ইত্যাদি।  

সঠিক অনুচ্ছেদ শিরোনাম কোনটি?
titleA. দিল্লি
titleB. অন্ধ্রপ্রদেশ
titleC. ইতিহাস
titleD. চন্ডিগড়
উত্তর: titleB
মধুতে প্রায় ৪৫টি খাদ্য উপাদান থাকে। ফুলের পরাগের মধুতে থাকে ২৫ থেকে ৩৭ শতাংশ গ্লুকোজ, ৩৪ থেকে ৪৩ শতাংশ ফ্রুক্টোজ, ০.৫ থেকে ৩.০ শতাংশ সুক্রোজ এবং ৫-১২ শতাংশ মন্টোজ। আরো থাকে ২২ শতাংশ অ্যামাইনো এসিড, ২৮ শতাংশ খনিজ লবণ এবং ১১ ভাগ এনকাইম। এতে চর্বি ও প্রোটিন নেই। ১০০ গ্রাম মধুতে থাকে ২৮৮ ক্যালরি। মধুর মধ্যে রয়েছে ভিটামিন বি১, বি২, বি৩, বি৫, বি৬, আয়োডিন, জিংক ও কপার সহ অ্যান্টিব্যাকটেরিয়াল ও অ্যান্টিমাইক্রোবিয়াল উপাদান যা আমাদের শুধুমাত্র দেহের বাহ্যিক দিকের জন্যই নয়, দেহের অভ্যন্তরীণ অঙ্গ প্রত্যঙ্গের সুরক্ষায় কাজ করে।

সঠিক অনুচ্ছেদ শিরোনাম কোনটি?
titleA. রোগ নিরাময়ে মধুর গুণাগুণঃ
titleB. রাসায়নিক উপাদান
titleC. মানুকা হানি
titleD. ভৌত বৈশিষ্ট্য
উত্তর: titleB
নোয়াখালী বাংলাদেশের একমাত্র জেলা যার নিজ নামে কোন শহর নেই। নোয়াখালী জেলা শহর মাইজদী নামে পরিচিত। ১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। ব্রিটিশদের পরিকল্পনায় নতুন করে এ শহরের পত্তন হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও সুদীর্ঘ প্রায় একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি দেওয়ার বিষয়টি বিতর্কিত অবস্থায় ছিল। অবশেষে ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়।

চৌমুহনী নোয়াখালীর আরেকটি ব্যস্ত শহর ও বাণিজ্য কেন্দ্র, যা একসময়ে মুদ্রণ ও প্রকাশনা ব্যবসার জন্য বিখ্যাত ছিল।

সঠিক অনুচ্ছেদ শিরোনাম কোনটি?
titleA. নদ-নদী
titleB. নামকরণ
titleC. নোয়াখালীর শহর
titleD. মুক্তিযুদ্ধের ঘটনাবলি
উত্তর: titleC
১৮৩৬ সালে চট্টগ্রাম জেলা স্কুল হিসেবে এই প্রতিষ্ঠানের জন্ম। প্রতিষ্ঠালগ্নের তেত্রিশ বছর পরে ১৮৬৯ সালে একে উচ্চমাধ্যমিক বিদ্যালয়ে উন্নীত করা হয়। তখন থেকেই এটি চট্টগ্রাম সরকারি কলেজ বা চট্টগ্রাম কলেজ নামে পরিচিত হয়। বর্তমান চট্টগ্রাম এর চকবাজারের কলেজ রোডের পাশের প্যারেড গ্রাউন্ডের এক কোনের একটি পর্তুগিজ আমলের স্থাপনায় এই কলেজের কার্যক্রম শুরু হয়। কলেজে উন্নীত হবার পরে জনাব জে সি বোস এর প্রথম অধ্যক্ষ নিযুক্ত হন। 
১৯০৯ সাল থেকে এই কলেজে কলা বিভাগের পাশাপাশি উচ্চ মাধ্যমিক পর্যায়ে বিজ্ঞান বিভাগ চালু করা হয়। ১৯১০ সালে এই কলেজটি তৎকালীন কলকাতা বিশ্ববিদ্যালয় থেকে প্রথম শ্রেণীর ডিগ্রী কলেজের স্বীকৃতি লাভ করে। সেই অনুযায়ী এই কলেজ থেকে গণিত, রসায়ন বিজ্ঞান ও পদার্থ বিজ্ঞানে স্নাতক ও স্নাতক (সম্মান) পর্যায়ের বিষয় সমূহ সম্পর্কে পাঠদান আরম্ভ হয়। ১৯১৯ সাল থেকে স্নাতক শ্রেণীর বিষয় সমূহে ইংরেজি এবং সম্পূরক শ্রেণীতে দর্শন এবং অর্থনীতি যোগ করা হয়। ১৯২৪ সালে এই কলেজে প্রথম মুসলিম প্রিন্সিপাল হলেন শামসুল ওলামা কামালুদ্দিন আহমদ। তার আমলে কলেজ দ্রুত উন্নতি লাভ করে। শেরে বাংলা এ, কে, ফজলুল হক এই সময় মুসলিম হোস্টেল এর ভিত্তি প্রস্তর স্থাপন করেন। শামসুল ওলামার সময়ে ই কলেজ ম্যাগাজিন প্রকাশ করার রেওয়াজ শুরু হয়। তার সময়ের সবচেয়ে উল্লেখযোগ্য ঘটনা হচ্ছে সহশিক্ষার প্রবর্তন। ১৯২৬ সালে এই কলেজের প্রথম ছাত্রাবাস প্রতিষ্ঠিত হয়।

১৯৫৫ সালে স্নাতক শ্রেণীর যাবতীয় বিষয় সমূহ প্রত্যাহার করা হলেও ১৯৬০ সাল থেকে পুনরায় ইংরেজি, বাংলা, অর্থনীতি ছিত্তাগন, পদার্থ, রসায়ন এবং গণিতে স্নাতক (সম্মান) শ্রেণীর বিষয়সমূহ চালু করা হয়। ১৯৬২ সাল থেকে প্রাণিবিদ্যা, উদ্ভিদবিদ্যা এবং পরিসংখ্যান এ স্নাতক (সম্মান) শ্রেণী চালু করা হয়। ১৯৫৫ থেকে ১৯৬৫ এর মাঝে ব্যাপক হারে অবকাঠামোগত পরিবর্তন ও পরিবর্ধন সাধন করা হয়। তৎকালীন পাকিস্তান সরকারের দ্বিতীয় পঞ্চবার্ষিকী পরিকল্পনার অধীনে এর বিজ্ঞান গবেষণাগার এর উন্নয়ন সাধন, নতুন প্রশাসনিক ভবন নির্মাণ, নতুন ছাত্রাবাস নির্মাণ এবং পদার্থ, রসায়ন ও জীববিজ্ঞান অনুষদের জন্য আলাদা ভবন নির্মাণ করা হয়। ১৯২১ সালে ঢাকা বিশ্ববিদ্যালয় প্রতিষ্ঠার পর চট্টগ্রাম কলেজ এর আওতাভুক্ত হয়।
সঠিক অনুচ্ছেদ শিরোনাম কোনটি?
titleA. অবকাঠামো
titleB. ইতিহাস
titleC. শিল্প ও সামাজিক বিজ্ঞান অনুষদ
titleD. অনুষদ এবং বিভাগসমূহ
উত্তর: titleB
১৯৭৪ সালে তিনি শ্রেষ্ঠ গীতিকার হিসেবে বাংলাদেশ চলচ্চিত্র সাংবাদিক সংস্থা (বাচসাস), বাংলা সংস্থা উত্তরণ ও সিনেমা থেকে পুরস্কার ও পদক লাভের গৌরব অর্জন করেন। এছাড়াও তিনি অনুবাদ কর্মের জন্য ১৯৮৭ সালে বাংলাদেশ লেখক সংস্থার পুরস্কার লাভ করেন। সামগ্রিক কর্মের জন্য ১৯৯৩ সালে রাজশাহী লেখক পরিষদ পদক লাভ করেন।

২০০৯ সালের ১২ই ডিসেম্বর সোহরাওয়ার্দী উদ্যানের শিখা চিরন্তন প্রাঙ্গনে ৭১টি গানের সংকলন “জাগরণের গান” অ্যালবামটির মোড়ক উন্মোচনের দিন স্বাধীন বাংলা বেতার কেন্দ্রের নিঃস্বার্থ, অসামান্য, গুনী মানুষদের সাথে মহান কর্মের জন্য তাকেও মরনোত্তর সম্মাননা দেওয়া হয়।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. গীতিকার
titleC. জীবনাবসান
titleD. জন্ম ও প্রাথমিক জীবন
উত্তর: titleA
অত্র এলাকার জ্ঞানী বিদ্যুৎসাহী ব্যক্তিদের উদ্যোগে এবং নদীয়া জেলার জেলা ম্যাজিষ্টেটের সহায়তায় বাবু জিতেন্দ্রনাথ ভাদুড়ী ,নরপতি বিশ্বাস,মাখন লাল জমিদার,গৌরগোপাল বিশ্বাস জমিদার,প্রসন্ন কুমার সরকার, নন্দগোপাল গোস্বামী, প্রথম বাঙালী জজ জগদুর্লভ মজুমদার, ভেড়ামারা ইউনিয়নের তৎকালীন প্রেসিডেন্ট ফতেহ্ আলী পন্ডিত প্রমুখ ব্যক্তিবর্গের প্রচেষ্টায় ৫ম ও ৬ষ্ঠ শ্রেণী নিয়ে সর্বপ্রথম এই বিদ্যালয়টি ০১/০১/১৯১৮ খ্রীঃ এ জুনিয়র স্কুল হিসেবে এ্যাফিলিয়েশন পেয়ে এম ই স্কুল হিসেবে চন্ডিপুর নন্দনা নদীর তীরে স্থাপিত হয়। তৎকালীন নদীয়া জেলার জেলা ম্যাজিষ্টেটের নাম অনুসারে স্কুলটির নাম রাখা হয় ভেড়ামারা চন্ডিপুর যোগেন্দ্র কুমার ইনষ্টিটিউশন সংক্ষেপে বি সি জে কে ইনষ্টিটিউশন। তৎকালীন প্রথম প্রধান শিক্ষক ছিলেন বাবু জিতেন্দ্রনাথ ভাদুড়ী।

এঅবস্থায় কিছুকাল অতিবাহিত হওয়ার পর ১৯১২ সালে পদ্মা নদীর উপর হার্ডিঞ্জ ব্রীজ স্থাপিত হলে ভেড়ামারা এলাকার গুরুত্ব আগের তুলনায় আরো বৃদ্ধি পায় এবং সেইসাথে পদ্মা নদীর ভাঙা গড়ার খেলায় ভেড়ামারার অবস্থান দৃঢ় হলে ভেড়ামারা ও চন্দিপুরবাসী সকলে মিলেমিশে বি সি জে কে ইনষ্টিটিউশন কে ভেড়মারায় স্থানান্তর করেন। তৎকালীন জানকী ভূষন সাহার দানকৃত জমির উপর স্টেশন মাষ্টার নুরুজ্জামান চৌধূরীর আর্থিক সহায়তায় লাল ভবনে শুরু হয় ভেড়ামারা উচ্চ বিদ্যালয়ের শিক্ষাকার্যক্রম তারপর ০১/০২/১৯২১ খ্রীঃ এ মাধ্যমিক স্কুল হিসেবে এ্যাফিলিয়েশন পায়। কালের গতিধারা অনুসারে স্কুলটি চলছিল অন্যান্ন স্কুলের ন্যায়। ১৯৪৭ সালে অধিকাংশ হিন্দু শিক্ষক ভারতে চলে গেলে বিদ্যালয়টিতে শিক্ষক শুন্যতা সৃষ্টি হয়।
সে সময়ে ঘন ঘন প্রধান শিক্ষক পরিবর্তন ও বিজ্ঞান শিক্ষকের অভাবে বিদ্যালয়টির সূনাম হারিয়ে ফেলার উপক্রম হয়।বিদ্যালয়টির এমন দুঃসময়ে আগমন ঘটে মোহাঃ রুহুল ইসলাম এম এ বি এড ১৯৬২ সালে প্রধান শিক্ষকের দায়িত্বভার গ্রহণ করেন এবং একটানা ৩৮ বছর অত্যন্ত দক্ষ ও শক্ত হাতে যোগ্যতার সাথে দায়িত্ব পালন শেষে ১৯৯৯ সালে একটি সুন্দর সাজানো গোছানো মনোরম পরিবেশের প্রতিষ্ঠান রেখে তিনি অবসর গ্রহণ করেন।এরমধ্যে ১৯৮৫ সালে তৎকালীন আমলে ভেড়ামরা উচ্চ বিদ্যালয় ফলাফল সহ সার্বিক খ্যাতির জন্যই পাইলট প্রকল্পের অর্ন্তভুক্ত হয়ে পরবর্তীতে বিদ্যালয়ের নাম হয় “ভেড়ামারা পাইলট উচ্চ বিদ্যালয়” । অদ্যবধি প্রধান শিক্ষক হিসেবে ২৪ জন প্রধান শিক্ষকবৃন্দের নাম ও কার্যকাল লিপিবদ্ধ আছে।

সঠিক অনুচ্ছেদ শিরোনাম কোনটি?
titleA. প্রতিষ্ঠাকাল
titleB. প্রতিষ্ঠার ইতিহাস
titleC. ক্যাম্পাস
titleD. শিক্ষক-শিক্ষার্থী
উত্তর: titleB
শিক্ষার হার, শিক্ষা প্রতিষ্ঠান গড় হার ৫৫.৭৭%; পুরুষ ৫৬.২৪% ও মহিলা ৫৫.৩২%। কলেজ ৪, মাধ্যমিক বিদ্যালয় ৩৩, প্রাথমিক বিদ্যালয় ১১৪, কমিউনিটি প্রাথমিক বিদ্যালয় ৬, মাদ্রাসা ১৯। উল্লেখযোগ্য শিক্ষা প্রতিষ্ঠান: সোনাইমুড়ি ডিগ্রী কলেজ (১৯৭০), সোনাইমুড়ি সরকারি মডেল উচ্চ বিদ্যালয় (১৯১৭), বজরা বহুমুখী উচ্চ বিদ্যালয় (১৯১৮), সোনাইমুড়ি হামিদিয়া আলিয়া মাদ্রাসা (১৯২৬)। বড় গাও ইসলামিয়া মাদ্রাসা ১৯৭৩ ।মারকাজ আমির হামজা রাঃ ২০০৫ ।লাইফ শাইন স্কুল ২০০৮।


সঠিক অনুচ্ছেদ শিরোনাম কোনটি?
titleA. ইতিহাস
titleB. কৃষি
titleC. যোগাযোগ
titleD. শিক্ষা
উত্তর: titleD
৩১ আগস্ট, ২০১৫ তারিখে অস্ট্রেলিয়ার বিপক্ষে তার টুয়েন্টি২০ আন্তর্জাতিকে অভিষেক ঘটে। এর অল্প কিছুদিন পর ১৩ সেপ্টেম্বর, ২০১৫ তারিখে একই দলের বিপক্ষে একদিনের আন্তর্জাতিকে অভিষেক হয় তার। খেলায় তিনি কোন উইকেট পাননি ও ০/৩৩ বোলিং পরিসংখ্যান দাঁড় করান।

২০১৬ সালের আইসিসি বিশ্ব টুয়েন্টি২০ আন্তর্জাতিকে ইয়ন মর্গ্যানের নেতৃত্বাধীন ইংল্যান্ড দলের অন্যতম সদস্য ছিলেন রিস টপলি। ঐ প্রতিযোগিতায় ইংল্যান্ড দল রানার আপ হয়েছিল।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. প্রারম্ভিক জীবন
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleC
সার্বিয়া ও মন্টিনিগ্রো একত্রে ১,০২,৩৫০ বর্গকিলোমিটারের (৩৯,৫১৮ বর্গমাইল) একটি রাষ্ট্র ছিল, যেখানে সমুদ্র উপকূল ছিল ১৯৯ কিলোমিটার (১২৪ মাইল)। সার্বিয়া ও মন্টিনিগ্রোর ভৌগলিক অবস্থার মাঝে বিস্তর পার্থক্য বিদ্যমান। সার্বিয়ার ভূমি অপেক্ষাকৃত সমতল ও ছোট টিলাবিশিষ্ট যেখানে মন্টিনিগ্রোকে তুলনামূলকভাবে অসমতল ও পাহাড়ি অঞ্চল বলা চলে। সার্বিয়ার কসোভো ও মেতোহিজা অঞ্চল মন্টিনিগ্রোর মত পাহাড়ি প্রকৃতির। সার্বিয়া বর্তমানে পুরোপুরিভাবে স্থলবেষ্টিত, কারণ একমাত্র সমুদ্র উপকূল মন্টিনিগ্রোর সাথে যুক্ত।

জলবায়ুর দিক দিয়েও দুটি অংশে বিস্তর বৈচিত্র্য বিদ্যমান। দেশটির উত্তরাঞ্চলের দিকে মহাদেশীয় জলবায়ু বিদ্যমান, সাধারণভাবে যার ফলে এই অঞ্চলে শীতে ঠান্ডা ও গ্রীষ্মে গরম এই দুটিমাত্র আবহাওয়াগত অবস্থান পরিলক্ষিত হয়। মধ্যভাগের আবহাওয়া অনেকটা ভূমধ্যসাগরীয় ও মহাদেশীয় জলবায়ুর মিশ্রণের মত। দক্ষিণাঞ্চলের উপকূলের জায়গাগুলোতে জলবায়ু আবার আড্রিয়াটিক জলবায়ুর মত, যেখানে উপকূল থেকে দূরের দক্ষিণাঞ্চলের অভ্যন্তরের জায়গা গুলোতে গ্রীষ্ম ও শরৎকালে প্রচন্ড উষ্ণতা বিরাজ করে এবং শীতকালে তুষারপাত সহ তীব্র শীত পরিলক্ষিত হয়।

বেলগ্রেড ছিল জনসংখ্যার দিক দিয়ে এই রাষ্ট্রের বৃহত্তম শহর, যেখানে প্রায় ১৫,৭৪,০৫০ জন মানুষের বসবাস ছিল। রাষ্ট্রটির অন্যান্য শহরগুলোর মধ্যে উল্ল্যেখযোগ্য হল পোদোগোরিকা, সাবোটিকা, প্রিস্টিনা, নিস ক্রাগুজেভাক, নোভি সাদ প্রভৃতি। এসব শহরগুলোতে গড় জনসংখ্যা ছিল ১,০০,০০০-২,৫০,০০০ জন।

সঠিক অনুচ্ছেদ শিরোনাম কোনটি?
titleA. কনফেডারেশন প্রতিষ্ঠা
titleB. কসোভো যুদ্ধ
titleC. রাজনীতি
titleD. ভৌগলিক অবস্থা
উত্তর: titleD
বিপ্লবী দীনেশ গুপ্তের জন্ম হয় ১৯১১ সালের ৬ ডিসেম্বর (বাংলা ১৩১৮ সালের ২০ অগ্রহায়ণ) তদনীন্তন ঢাকা জেলার (অধুনা বাংলাদেশ রাষ্ট্রের মুন্সিগঞ্জ জেলা) যশোলঙে। তার পিতার নাম সতীশচন্দ্র গুপ্ত ও মায়ের নাম বিনোদিনী দেবী। দীনেশ গুপ্তের ডাকনাম ছিল নসু। চার ভাই ও চার বোনের মধ্যে দীনেশ ছিলেন পিতামাতার তৃতীয় সন্তান। সতীশচন্দ্র ছিলেন ডাক বিভাগের কর্মচারী। চাকরির সূত্রে তিনি কিছুকাল গৌরীপুরে অবস্থান করেন। গৌরীপুরের পাঠশালাতেই দীনেশের শিক্ষারম্ভ। পরে নয় বছর বয়সে ভর্তি হন ঢাকা কলেজিয়েট স্কুলে। প্রথম দিকে দীনেশ ঢাকার গ্যান্ডারিয়া অঞ্চলে দাদুর বাড়িতে বাস করতেন, পরে উয়াড়িতে পৈত্রিক বাসভবনে চলে আসেন। বাল্যকাল থেকেই দীনেশ ছিলেন নির্ভীক, বেপরোয়া ও বাগ্মী। এই সময় থেকেই তার মনে স্বদেশ চেতনা ও ব্রিটিশ বিরোধিতার আদর্শ সঞ্চারিত হয়েছিল।

সঠিক অনুচ্ছেদ শিরোনাম কোনটি?
titleA. বিপ্লবী জীবনের সূচনা
titleB. বিচার এবং ফাঁসি
titleC. গুরুত্ব
titleD. প্রাথমিক জীবন
উত্তর: titleD
১৯০৮ সালে ওয়ারউইকশায়ারের পক্ষে প্রথম খেলতে নামেন ফ্রাঙ্ক ফস্টার। পাঁচ খেলায় ২৩ উইকেট পান। এ সময় তিনি বলকে আরও দ্রুতগতিতে ফেলার চেষ্টা চালাতেন। পরের বছর থেকে দলের নিয়মিত সদস্যে পরিণত হন। তবে মাঝামাঝিমানের সফলতা পেলেও প্রথমবারের মতো আক্রমণাত্মক ঢংয়ে ব্যাটিংয়ে নামার চেষ্টা চালান। ব্যবসায়িক দায়বদ্ধতার কারণে ১৯১১ সাল পর্যন্ত ক্রিকেট খেলতে পারবেন কিনা সন্দেহ দেখা দেয়। কিন্তু ঐ সালে ওয়ারউইকশায়ারের অধিনায়কত্বের প্রস্তাবনা গ্রহণ করেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. কাউন্টি ক্রিকেটে অংশগ্রহণ
titleD. টেস্ট ক্রিকেট
উত্তর: titleC
সঙ্গীতের গতিকে লয় বলে। গতির তারতম্যের জন্য লয়কে তিন ভাগে ভাগ করা যায় - ১) ধীরগতির সঙ্গীতের জন্য বিলম্বিত লয়, ২) দ্রুতগতির সঙ্গীতের জন্য দ্রুত লয় এবং ৩) মধ্যগতির সঙ্গীতের জন্য মধ্য লয়। মধ্য লয় বিলম্বিত লয়ের দ্বিগুণ ও দ্রুত লয়ের অর্ধেক গতির হয়ে থাকে। মাত্রা সঙ্গীতের লয় বা গতির দুরত্ব মাপার জন্য ব্যবহৃত হয়। প্রত্যেকটি মাত্রার মধ্যবর্তী ব্যবধান সমান হয়। কয়েকটি ছন্দোবদ্ধ মাত্রার সমষ্টি দিয়ে তৈরী হয় একটি তাল।

তালের নির্দ্দিষ্ট সময়কালকে অবিচ্ছেদ্দ্য সমান গতিতে অতিক্রান্ত করার নাম লয়। লয় প্রধানত তিন প্রকার-০১. বিলম্বিত লয় ০২. মধ্যে লয় ০৩. দ্রুত লয়। তবে বিশেষজ্ঞ গণ মনে করেন লয় আট প্রকার। এ ছাড়াও মাত্রার ভগ্নাংশ দ্বারা গঠিত বহুপ্রকার লয় হতে পারে যেমন: আড়,কুয়ড়,বিয়াড় ইত্যাদি। তালের মোট সময়টিকে পরিমাপ করার জন্য যে ক্ষুদ্রতম একক ব্যবহার করে লয়কে নির্দ্দিষ্ট করা হয়, এক কথায় তাই মাত্রা।
তাল হচ্ছে একটি নির্দ্দিষ্ট সময়কে নিদ্দিষ্ট ক্ষুদ্রভাগে ছন্দবদ্ধ ভাবে সাজিয়ে তাল যন্ত্রে বাদনের মধ্য দিয়ে তার পুনরাবৃত্তি ঘটানো। প্রকৃতিতে আমরা যা কিছু অবলোকন করি তার সবকিছুই ছন্দবদ্ধ ভাবে একটা নিদ্দিষ্ট সময়ের মধ্যে ঘটে চলেছে অর্থাৎ সবই তালবদ্ধ। একারণে সব কিছুই আমাদের কাছে এত সুন্দর আর মনোরম বলে মনে হয়। আমরা রেলগাড়ীতে চড়লে এর প্রচন্ড শব্দের মাঝেও ঘুমিযে পড়ি কারণ এর চলার গতি ছন্দবদ্ধ ও এর গতি প্রায় সমান থাকে অথচ হঠাৎ ব্রেক কষলেই আমরা চমকে উঠি কারণ তখন চলার ছন্দ পতন ঘটে। তাই তাল হচ্ছে সঙ্গীতের প্রাণ যার বিচ্যুতি আমাদের পীড়ার কারণ হয়ে দাঁড়ায়।
আমাদের সঙ্গীত জগতে হাজারো তালের জন্ম হয়েছে আবার হারিয়েও গিয়েছে অনেক। তাল যন্ত্রও আছে হাজারো রকমের। এর সবগুলোই যে আমাদের জানতেই হবে তা নয়। প্রাথমিক ভাবে আমরা কিছুতালের সাথে যদি পরিচিত হতে পারি তবে তা আমাদের জ্ঞানের দূয়ার ধীরে ধীরে খুলে দিবে।

সঠিক অনুচ্ছেদ শিরোনাম কোনটি?
titleA. একতাল
titleB. লয়, মাত্রা ও তাল
titleC. বিভিন্ন অপ্রচলিত তাল
titleD. কাহার্‌বা তাল
উত্তর: titleB
১৮০০ শতকের মাঝামাঝি সময়ে বহু আরব ভ্রমণকারী ইউরোপ সফর করেন।এদের মাঝে দুজন ভ্রমণকারী, রিফালাহ আল তাহতাভি ও মুহাম্মাদ আল সাফফার, এই ঘটনায় অবাক হন যে, ফরাসিগণ অনেক সময় তরুণ বালক সম্পর্কে ভালোবাসার কবিতাকে সামাজিক রীতিনীতি ও নৈতিকতা বজায় রাখার জন্য তাকে সুচিন্তিতভাবে ভুল অনুবাদ করে তার বদলে তরুণী বালিকার কথা লিখেছেন।

ইসরাইলকে এশিয়া ও মধ্যপ্রাচ্যের মধ্যে সমকামীদের প্রতি সবচেয়ে সহনশীল দেশ বলে মনে করা হয়, এবং তেল আভিভকে একারণে "মধ্যপ্রাচ্যের পুরুষ সমকামী রাজধানী" নামে ডাকা হয়, যা বিশ্বের সমকামীদের প্রতি সবচেয়ে বন্ধুসুলভ শহরগুলোর মধ্যে অন্যতম হিসেবে বিবেচিত হয়। সমকামিতার সমর্থনে তেল আভিভে প্রতি বছর বার্ষিক গৌরব মিছিল অনুষ্ঠিত হয়।

অন্যদিকে, মধ্যপ্রাচ্যের অনেক সরকার প্রায়শই সমকামিতাকে এড়িয়ে যায়, এর অস্তিত্বকে অস্বীকার করে এবং একে অপরাধ হিসেবে সংজ্ঞায়িত করে। মুসলিম দেশসমূহের সবগুলোতেই সমকামিতা অবৈধ। বহু মুসলিম দেশে সমলিঙ্গীয় যৌনসংগমের ফলে আইনগতভাবে মৃত্যুদণ্ডের সাজা প্রদান করা হয়, এরা হল: সৌদি আরব, ইরান, মোরিতানিয়া, উত্তর নাইজেরিয়া, সুদান, এবং ইয়েমেন। ইরানের রাষ্ট্রপতি মাহমুদ আহমেদিনেজাদ ২০০৭ সালে কলম্বিয়া বিশ্ববিদ্যালয়ে তার বক্তব্য প্রদানকালে বলেন যে, ইরানে কোন সমকামী লোকজন নেই। সম্ভবত, এর একটি কারণ হতে পারে যে, তারা সরকারি তহবিল না পাওয়া অথবা পরিবার কর্তৃক ত্যাজ্য হওয়ার ভয়ে তাদের যৌন পরিচয়কে লুকিয়ে রাখে।

সঠিক অনুচ্ছেদ শিরোনাম কোনটি?
titleA. অভিমুখীতার তারল্য
titleB. যৌন অভিমুখীতা পরিবর্তনের কর্মসূচী
titleC. কারণ
titleD. মধ্যপ্রাচ্য
উত্তর: titleD
বিশ্বের প্রায় সব পরিষেবা প্রদানকারীরা তাদের খরচ অংশ পুনরুদ্ধার করতে শুল্ক নেয়। বিশ্বব্যাংকের হিসেব অনুযায়ী গড় (আনুমানিক) বৈশ্বিক পানির শুল্ক হল ঘনমিটার প্রতি ০.৫৩ মার্কিন ডলার। উন্নত দেশগুলিতে গড় শুল্ক ১.০৪, যদিও উন্নয়নশীল দেশে ০.১১ মার্কিন ডলার। উন্নয়নশীল দেশগুলির সর্বনিম্ন শুল্ক দক্ষিণ এশিয়ার (আনুমানিক ০.০৯ মার্কিন ডলার/ঘনমিটার) যেখানে ল্যাটিন আমেরিকায় সর্বোচ্চ (আনুমানিক ০.৪১ মার্কিন ডলার / ঘনমিটার) পাওয়া যায়। ১৩২ টি শহরের জন্য তথ্য মূল্যায়ন করা হয়েছে। প্রতি মাসে ১৫ ঘন মিটারের খরচের মাত্রার জন্য শুল্ক হিসেব করা হয়। কয়েকটি ইউটিলিটি তাদের সমস্ত খরচ পুনরুদ্ধার করে। বিশ্বব্যাংকের একই গবেষণায় বিশ্বব্যাপী ৩০% এবং উন্নত দেশগুলি ইউটিলিটির ৫০% অপারেশন, রক্ষণাবেক্ষণ এবং আংশিক মূলধন খরচ কমাতে পর্যাপ্ত রাজস্ব উৎপন্ন করে।

এনইউএস কনসাল্টিং দ্বারা ২০০৬ সালে গৃহীত অন্য একটি গবেষণায়, ১৪ টি ওইসিডি প্রধান দেশগুলোর ভ্যাট ছাড়া মার্কিন যুক্তরাষ্ট্রে ০.৬৬ মার্কিন ডলার এবং ডেনমার্কে ২.২৫ মার্কিন ডলারের সমতুল্যগড় জল এবং নিষ্কাশন শুল্ক ধরা হয় । তবে ইউরোপের তুলনায় মার্কিন যুক্তরাষ্ট্রে পানির চাহিদা অনেক বেশি। অতএব, আবাসিক পানির বিল খুব অনুরূপ হতে পারে, এমনকি খরচ প্রবণতা ইউনিট প্রতি মার্কিন যুক্তরাষ্ট্রে তুলনায় ইউরোপে বেশি হয়।

ইউএস ইস্ট কোস্টের একটি সাধারণ পরিবার ২০০৫ সালে পানি এবং নিষ্কাশন সার্ভিসের জন্য প্রতি মাসে $৭০ মার্কিন ডলার প্রদান করে।

উন্নয়নশীল দেশগুলিতে, খরচ সাধারণত অন্যদের থেকে অনেক বেশি। সাধারণ আবাসিক ব্যবহারের জন্য ১৫ কিউবিক মিটার পানির বিল প্রতি মাসে $১ এবং $১২ মার্কিন ডলারের মধ্যে পরিবর্তিত হয়।

জল এবং স্যানিটেশন শুল্ক, ভিন্ন ফর্ম হলেও একসাথে মুল্য পরিশোধ করা হয়। যেখানে মিটার স্থাপন করা হয়, শুল্ক সাধারণত (ব্যবহারে) পরিমাণে বৃদ্ধি পায়, কখনও কখনও কিছু মাসিক চার্জ সঙ্গে মিলিত হয়। মিটার অনুপস্থিতিতে, যেমন ফ্ল্যাট বা নির্দিষ্ট হার - যা প্রকৃত খরচ থেকে অনির্দিষ্ট - চার্জ করা হচ্ছে। উন্নত দেশগুলিতে, বিভিন্ন ধরনের ব্যবহারকারীর জন্য এবং বিভিন্ন স্তরের খরচের জন্য শুল্ক একই।

উন্নয়নশীল দেশগুলির মধ্যে, প্রায়ই ঘন ঘন অনুমান করা হয় আবাসিক কম ব্যবহারকারীদের জন্য জল আরো সাশ্রয়ী মূল্যের করতে অভিপ্রায় সঙ্গে ভর্তুকি দ্বারা চিহ্নিত করা হয়। উদাহরণস্বরূপ, শিল্প ও বাণিজ্যিক ব্যবহারকারীরা প্রায়ই পাবলিক বা আবাসিক ব্যবহারকারীদের তুলনায় বেশি শুল্ক প্রদান করে। এছাড়াও, মিটারেড ব্যবহারকারীদের প্রায়ই উচ্চ মাত্রার ব্যবহারের জন্য বেশি শুল্ক (চার্জ-ব্লক শুল্ক) দিতে হয়। যাইহোক, আবাসিক ব্যবহারকারীদের মধ্যে ক্রস-ভর্তুকি সবসময় দিতে হয় না। উন্নয়নশীল দেশগুলির উচ্চ মাত্রার ব্যবহারে সত্ত্বেও সামগ্রিক নিম্ন স্তরের খরচ দিতে পারে, সর্বাধিক ব্যয় উপভোক্তাদের ভর্তুকি সমাজের ধনীদের উপকৃত করে। এছাড়াও, উচ্চ শিল্প ও বাণিজ্যিক শুল্ক ব্যবহারকারীদের জন্য উপযোগ (নিজস্ব নালা, ওয়াটার ট্যাঙ্কার্স) থেকে অন্যান্য উৎস থেকে পানি সরবরাহের জন্য একটি প্ররোচনা করতে পারে এবং এতে উপযোগের রাজস্ব ক্ষতিগ্রস্ত হতে পারে।

সঠিক অনুচ্ছেদ শিরোনাম কোনটি?
titleA. শুল্ক
titleB. প্রযুক্তিগত পরিদর্শন
titleC. সমাজ ও সংস্কৃতি
titleD. ভৌগলিক কভারেজ
উত্তর: titleA
১৯৮৫ সালে প্রতিষ্ঠাতা সদস্য রজার ওয়াটার্সের প্রস্থানের পর ব্যান্ডটিকে দ্রবীভূত করতে তার প্রচেষ্টা ব্যর্থ হয়, পরবর্তীতে গিটারবাদক এবং গায়ক ডেভিড গিলমোর ড্রামবাদক নিক ম্যাসনকে সাথে নিকে পিংক ফ্লয়েডের নেতৃত্ব দিতে শুরু করেন। যদিও কিবোর্ডবাদক রিচার্ড রাইট "দ্য ওয়াল" অ্যলবাম রেকর্ডিংয়ের সময় ওয়াটার্স কর্তৃক বহিস্কৃত হন, এবং দ্য ওয়াল ট্যুরে ভ্রমণকারী সদস্য হিসাবে বাজানোর পর দল ত্যাগ করেন। পরবর্তীতে ১৯৯৪ সালে ব্যান্ডের চতুর্দশ স্টুডিও অ্যালবাম "দ্য ডিভিশন বেল" রেকর্ডিংয়ের সময় পূর্ণ সদস্য হিসেবে গিলমোর এবং ম্যাসন কর্তৃক তাকে পূনরায় আমন্ত্রণ জানানো হয়। গিলমোরের নেতৃত্বাধীনে ব্যান্ডটি দুইটি স্টুডিও অ্যালবাম রেকর্ড করে; ১৯৮৭ সালে "অ্যা মোমেন্টারি ল্যাপস অফ রিসন" এবং ১৯৯৪ সালে "দ্য ডিভিশন বেল"। পরবর্তীতে, রিচার্ড রাইটের কাছ থেকে পূর্ণ সহোযোগিতা পাওয়া যায়, যিনি পিংক ফ্লয়েডের "দ্য ডার্ক সাইড অব দ্য মুন" (১৯৭৩) অ্যালবামের সময় তার প্রথম গান রেকর্ড করেন এবং "উইস ইউ ওয়্যার হেয়ার" (১৯৭৫) অ্যালবামে তার প্রথম লেখার স্বীকৃতি ভাগ করে নেন।

রাইট ৬৫ বছর বয়সে ২০০৮ সালের ১৫ সেপ্টেম্বর ক্যান্সারের একটি অপ্রকাশিত জটিলতায় মারা যান। গিলমোর, ম্যাসন এবং উয়াটার্সের বিবৃতি অনুযায়ী জানা যায়, রাইটের প্রতি রাথমিক শ্রোদ্ধাঞ্জলি প্রদর্শন করতে, এলটন জনের কর্তৃক সম্মাননা পারফরমেন্স এবং বিভিন্ন টেলিভিশন ও বেতার বিশেষভাবে তার মৃত্যু সপ্তাহ উদ্যাপন করে।

সঠিক অনুচ্ছেদ শিরোনাম কোনটি?
titleA. ট্র্যাক তালিকা
titleB. তথ্যসূত্র
titleC. পটভূমি
titleD. অভ্যর্থনা
উত্তর: titleC
পটিয়া উপজেলায় রয়েছে একটি পৌরসভা, ১৭টি ইউনিয়ন পরিষদ, ১২৭টি মৌজা, এবং ১২৪টি গ্রাম। পটিয়া শহর এলাকার আয়তন ৯.৯৬ বর্গ কিলোমিটার। শহর এলাকাটি ৯টি ওয়ার্ড এবং ৯টি মহল্লায় বিভক্ত। পটিয়া উপজেলার চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন বর্তমানে কর্ণফুলি উপজেলার আওতাভুক্ত। বর্তমানে এ উপজেলার কোলাগাঁও ইউনিয়নের প্রশাসনিক কার্যক্রম চট্টগ্রাম মেট্রোপলিটন পুলিশ (সিএমপি)'র কর্ণফুলি থানার আওতাধীন এবং কোলাগাঁও ইউনিয়ন ব্যতীত পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।



সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. জনসংখ্যার উপাত্ত
titleC. ইতিহাস
titleD. স্বাস্থ্যকেন্দ্র
উত্তর: titleA
১৮৯০-এর দশকের শেষার্ধ্বে বিখ্যাত ক্রিকেটার ডব্লিউ. জি. গ্রেসের সুনজরে পড়েন রেজর স্মিথ। খুব দ্রুত তাকে সারে দলে খেলার জন্য সুপারিশ করেন ও সেখানে তিনি পূর্বেই নিবাস গড়েছিলেন। ১৯০০ সালে কাউন্টি চ্যাম্পিয়নশীপে অভিষেক ঘটে তার ও প্রথম খেলাতেই ডার্বিশায়ারের বিপক্ষে ৫/৫০ বোলিং পরিসংখ্যান দাঁড় করান।

তবে, ১৯০৪ সাল পর্যন্ত খুব কমই প্রথম-শ্রেণীর ক্রিকেটে অংশগ্রহণের সুযোগ পেয়েছিলেন তিনি। কিন্তু, শুষ্ক আবহাওয়ায় তিনি তেমন কিছুই করতে পারেননি। শেষ দুই খেলায় অংশগ্রহণের পূর্বে দলের বাইরে অবস্থান করতে বাধ্য হন। তাসত্ত্বেও, প্রথম পূর্ণাঙ্গ মৌসুমে প্রথম-শ্রেণীর বোলিং গড়ে তৃতীয় স্থানে অবস্থান করেছিলেন। ১৯০৫ সালে প্রথমবারের মতো দর্শকদের দৃষ্টি তার দিকে নিবদ্ধ হয়। ওভালে সফররত অস্ট্রেলিয়া একাদশের বিপক্ষে শুষ্ক পিচেও তিনি চমৎকার ক্রীড়াশৈলী প্রদর্শনে সক্ষমতা দেখান। তার চমৎকার অফ-ব্রেক বোলিং মোকাবেলা করা বেশ দুঃসাধ্য হয়ে পড়েছিল। পোতানো পিচে নর্দাম্পটনশায়ারের বিপক্ষে ৭/১১ লাভ বিস্ময়ের কারণ হয়ে দাঁড়ায়।

১৯০৬ থেকে ১৯০৮ সালের মধ্যে রেজর স্মিথকে সারে দলে আসা-যাওয়ার পালায় পড়তে হয়। তাসত্ত্বেও, ১৯০৮ সালে মাত্র ১৪ গড়ে ৫৮ উইকেট নিয়ে বোলিং গড়ে শীর্ষে অবস্থান করেন। ১৯০৯ সালে রেজর অন্যতম শীর্ষস্থানীয় বোলারের মর্যাদা লাভ করেন। এ পর্যায়ে তিনি বেশ কয়েকটি খেলায় আঘাতের কারণে অনুপস্থিত ছিলেন। তাসত্ত্বেও, ভেজা গ্রীষ্মে উইকেট প্রতি ১৩ রানের কম খরচায় ৯৫ উইকেট পান। ইয়র্কশায়ারের বিপক্ষে ২৬ উইকেট লাভ বেশ দূর্দান্ত ছিল।

সঠিক অনুচ্ছেদ শিরোনাম কোনটি?
titleA. অবসর
titleB. খেলার ধরন
titleC. কাউন্টি ক্রিকেট
titleD. স্বর্ণালী শিখরে আরোহণ
উত্তর: titleC
প্রথম দিককার ইসলামী চিকিৎসকগণ হিপোক্রেটিস এর জীবন সম্পর্কে অবহিত ছিলেন এবং এও জানতেন যে তার জীবনী আংশিক কিংবদন্তী বা অসত্য। তারা এটাও জানতেন যে অসংখ্য মানুষ ছিল যাদের হিপোক্রেটিস বলা হত এবং প্রত্যেকের কাজ কেবল মাত্র একটি নামে ছাপা হয়েছিলঃ ইবন আল-নাদিম একটি ছোট প্রবন্ধের কথা উল্লেখ করেন, সাবিত ইবন কুররার, যার নাম "আল-বুকরাতুন" (বিভিন্ন মানুষ যাদের নাম হিপোক্রেটিস)। নিশ্চিত ভাবেই হিপোক্রেটিস এর কিছু কাজের অনুবাদ হুনাইন ইবন ইসহাক এর আগেই বর্তমান ছিল, কারণ ইতিহাসবিদ আল-ইয়া'কুবী তার পরিচিত বইসমূহের একটি তালিকা বানিয়েছিলেন ৮৭২ সালে। সৌভাগ্যক্রমে, তার তালিকা উল্লিখিত কাজসমূহের সারাংশ, উদ্ধৃতি এমনকি কিছু ক্ষেত্রে সমস্ত লেখাই উল্লেখ করে দিয়েছেন। দার্শনিক আল-কিন্দী একটি বই লিখেছিলেন যার নাম "আত-তিব্ব আল-বুকরাতী"  (হিপোক্রেটিস এর চিকিৎসা), তার সমকালীন হুনাইন ইবন ইসহাক এরপর হিপোক্রেটিস এর উপর গ্যালেনের ব্যাখ্যা গ্রন্থ অনূদিত করেন। আল-রাযী প্রথম মুসলিম ডাক্তার যিনি নিজের চিকিৎসা পদ্ধতিতে পরিপূর্ণ ভাবে হিপোক্রেটিসের কাজের ব্যবহার করেছেন। আলী আল-তাবারী বিশ্বাস করতেন যে তার সংগ্রহই ("আল-মুয়ালাগাত আল-বুকরাতিয়া") সবচেয়ে সঠিক সারাংশ। মধ্যযুগীয় ইসলামী চিকিৎসার পুরোটা সময় ধরে হিপোক্রেটিসের কাজের উদ্ধৃতি দেওয়া হয় এবং ব্যাখ্যা করা হয়।

সঠিক অনুচ্ছেদ শিরোনাম কোনটি?
titleA. আলী ইবন মুসা আল-রিযা
titleB. অস্ত্রোপচার
titleC. হিপোক্রেটিস এর আরবি অনুবাদ সমূহ
titleD. প্রাচীন গ্রীক এবং রোমান বইসমূহ
উত্তর: titleC